ડોક્ટરે ના પાડી હોય, ડાયેટિશ્યને રેડ એલર્ટ જાહેર કરી હોય, કુટુંબીજનો ચેતવણીની સાયરનો વગાડતાં હોય, ખુદ વ્યક્તિ પોતે જાણતી હોય કે ભજિયાંનો સંગ કરવામાં ખરાબ તેલ-સડેલાં ડુંગળીબટાટા-ગંદુ પાણી જેવાં સીધાં અને અપચાથી લઈને હાર્ટની બિમારી સુધીનાં આડકતરાં જોખમ રહેલાં છે-- ટૂંકમાં, 'કાન્ત'ના કાવ્ય ‘વસંતવિજય’માં આવે છે એવી પરસ્થિતિ હોય, છતાં તેની સામે અડગ રહેવાને બદલે વ્યક્તિ મોહવશ બને, ત્યારે છેવટે જે થવાનું હોય તે જ થાય છે.